# SAMARBEJDSAFTALE - SAMTALEGRUPPER

|  |  |
| --- | --- |
| **Kunde:**  **Bedre Psykiatri Lokalafdelingsnavn**  CVR nr.:  Adresse:  Postnr. og by:  Herefter omtalt ”Lokalafdelingen” | **Terapeut:**  **”Fulde navn”**  CVR nr.:  Adresse:  Postnr. og by:  Herefter omtalt ”Terapeuten” |
| **Lokalafdelingens kontaktperson:**  Fulde navn:  Telefon:  Email: | **Terapeutens kontaktperson:**  Fulde navn:  Telefon:  Email: |

## BESKRIVELSE AF OPGAVEN

**Aftale om ret til løbende levering**

Lokalafdelingen tilstræber og håber på at fastholde samarbejdet indtil udløbet af den bevilligede periode, samt i tilfælde af eventuelle bevilligede forlængelser, men kan ikke give garanti herfor.

Denne samarbejdsaftale giver Terapeuten ret til løbende at levere de aftalte ydelser, så længe samarbejdet består. Lokalafdelingen giver dog ingen garantier for hvor mange ydelser der købes i samarbejdets løbetid, eller længden på samarbejdet. Lokalafdelingen påtager sig ingen forpligtigelse til køb af et bestemt minimum af ydelser hos Terapeuten.

**Beskrivelse af samtalegrupper**

Opgaven indgår som en del af projektbevillingen fra fondnavn (herefter ”Bevillingen”). Terapeutens udførsel af opgaver for Lokalafdelingen skal til enhver tid opfylde de betingelser og krav der følger af Bevillingen, medmindre andet udtrykkeligt fremgår af denne samarbejdsaftale. Bevillingen vedlægges som **bilag 1**.

Terapeuten påtager sig at stå til rådighed for Lokalafdelingen til levering af mindst følgende forløb:

|  |  |  |  |
| --- | --- | --- | --- |
| Gruppe | Anatal deltagere | Antal møder | Periode |
| Voksengruppe 1 | Xx | Xx | xx-xx |
| Voksengruppe 2 | Xx | xx | xx-xx |

For hver gruppe afholdes samtaleforløb for pårørende til mennesker med psykisk sygdom. Målet for forløbet er, at deltagerne får redskaber og værktøjer til at mestre deres rolle som pårørende og derved forebygge stress, depression og belastning. Gruppen for hvert samtaleforløb er en lukket gruppe med det angivne antal deltagere, som mødes det angivne antal gange i løbet af den angivne periode.

Hver mødegang har et tema, som er fastlagt af Terapeuten på forhånd med forbehold for ændringer.

De fastlagte temaer og datoer er:  
*Beskrivelse af temaer for hver mødegang med datoer.*

**Dokumentation**

Terapeuten skal leve op til samtlige betingelser og krav til dokumentation, som følger af Bevillingen, og skal føre sin dokumentation på en sådan måde, at Lokalafdelingen er i stand til at opfylde sine dokumentationskrav i henhold til Bevillingen.

Såfremt Terapeuten ikke opfylder sin dokumentationspligt, udgør dette væsentlig misligholdelse af samarbejdsaftalen. Terapeuten er ikke berettiget til at modtage betaling for ydelser og omkostninger som ikke er dokumenteret på den måde, som er foreskrevet i denne samarbejdsaftale. Såfremt Lokalafdelingen skriftligt har godkendt en bestemt metode for dokumentation, er denne metode dog tilladt.

Medmindre strengere dokumentationskrav fremgår af Bevillingen, skal dokumentation for terapi og/eller sessioner altid minimum indeholde følgende:

* Dato for afholdelse
* Antal deltagere
* Identifikation af gruppe, f.eks. ”Voksengruppe 2”

Når der afholdes flere aktiviteter over en længere periode, skal hver enkelt aktivitet være dokumenteret individuelt, herunder minimum med de straks ovenfor angivne oplysninger.

I tilfælde hvor notering af oplysninger om deltagere strider imod dansk lov eller de til enhver tid gældende fælles nordiske fagetiske principper for etik i psykologfaget, skal der ske anonymisering af personhenførbare oplysninger, hvorefter de resterende, lovlige oplysninger dokumenteres.

Dokumentation i henhold til dette punkt udgør et ”Pligtigt Dokument”.

Indsæt eventuelt følgende, hvis relevant for den enkelte Lokalafdeling:

*Terapeuten skal derudover levere yderligere dokumentation til Lokalafdelingen, og en liste over denne yderligere dokumentation er vedlagt som* ***bilag 2****.*

**Målgruppe**

Målgruppen for grupperne er XX *(Forældre, voksne, pårørende*) til XX (*børn, unge, voksne, søskende, ægtefæller)* med psykisk sygdom.   
*Eksempel: Målgruppen er forældre til børn og unge med psykisk sygdom.*

**Rekruttering og tilmelding**

Lokalafdelingen er ansvarlig for rekruttering og tilmelding til samtalegruppen. Inden opstart vil Lokalafdelingen sørge for annoncering af samtalegruppen via sociale platforme, arrangementer og lign. Tilmelding sker gennem NemTilmeld, som Lokalafdelingen har adgang og rettigheder til. Hvis forløbet henvender sig til en bestemt gruppe pårørende, vil visitationen ske i samarbejde med Terapeuten, som vil sikre, at gruppen sammensættes hensigtsmæssigt i forhold til behov og målgruppe.

For at gruppen kan startes skal der være minimum være XX antal deltagere.

I tilfælde af for få tilmeldinger aftales der med Terapeuten, om samtalegruppen kan rykkes eller må aflyses helt.

**Lokale og afvikling**

Samtalegruppen finder sted i lokale XX. *Beskriv her om der åbnes af en frivillig, om der er fri adgang eller Terapeut får en nøgle.* Terapeuten er ansvarlig for at afholde og gennemføre samtalegruppen i henhold til den aftalte tidsramme, temaer og målgruppe. Der vil løbende være dialog mellem Terapeuten og Lokalafdelingen. Terapeuten vil få adgang til deltagernes kontaktoplysninger i tilfælde af deltageraflysninger eller andet information vedr. forløbet. Lokalafdelingen skal informeres, hvis der opstår ændringer i forløbet som aflysninger, sygdom eller hvis en deltager stopper.

I tilfælde af frafald af deltagere i løbet af samtaleforløbet skal Lokalafdelingen orienteres. Ved stort frafald vil det evalueres hvorvidt gruppen kan fortsætte eller må aflyses helt.

**Data**

Lokalafdelingen har rettighederne over personoplysninger om deltagerne, som indsamles ved tilmelding (navn, adresse, e-mail og telefon). Det er Lokalafdelingens ansvar, at disse data bliver opbevaret efter gældende GDPR-regler. Terapeuten vil få adgang til nødvendige data for at kunne informere deltagerne om mødegange og eventuelle ændringer, og Terapeuten forpligter sig til at slette data, når de ikke længere er relevante.

Ved udarbejdelse af materiale til samtaleforløbet har Lokalafdelingen rettighederne over dette. Sådant materiale tilhører Lokalafdelingen uden særskilt vederlag, idet betaling er indeholdt i Terapeutens almindelige honorar. Denne bestemmelse forhindrer ikke Terapeuten i at bruge almindelige faglige erfaringer eller know-how i behandlingen af andre patienter.

**Deltagerevaluering**

Efter hver afholdt mødegang sender Terapeut en beskrivelse af tema og antal fremmødte deltagere til Lokalafdelingens kontaktperson senest 10 hverdage efter mødets afholdelse. Beskrivelse af tema og antal fremmødte er et ”Pligtigt Dokument”.

Ved sidste mødegang vil Lokalafdelingen være til stede for at udarbejde en evaluering af deltagernes udbytte af forløbet og generelle tilfredshed. Det er Lokalafdelingens ansvar at indsamle og behandle og evt. afrapportere.

**Tavshedspligt og loyalitet**

Det er strafbart for borgere at videregive oplysninger om andre personers private forhold (Straffelovens § 264d). Terapeuten giver derfor med underskrivelse af denne samarbejdsaftale tilsagn om at iagttage tavshedspligt, samt at respektere reglerne om samtykke og behandling af persondata.

Der forventes at Terapeuten er loyal overfor Bedre Psykiatri – Landsforeningen for pårørende (”Bedre Psykiatri”) og Lokalafdelingen, og respekterer og arbejder efter Bedre Psykiatris formål og værdigrundlag. Med underskrivelse af denne samarbejdsaftale giver Terapeuten tilsagn om, at vil argere en god ambassadør og være med til at repræsentere Bedre Psykiatri.

## VEDERLAG

**Priser**

Parterne har aftalt følgende priser:

|  |  |
| --- | --- |
| Ydelse | Pris  (DKK, inkl. moms) |
| Gruppemøder – pris er pr. gruppe, pr. møde | 0.000,00 |
| Kørsel, pr. km | indeholdt i ”Gruppemøder” |
| Udlæg | indeholdt i ”Gruppemøder” |

Vederlaget dækker alle udgifter forbundet med udførelse af opgaven, inkl. forberedelse, kørsel, materiale og andet.

Alle priser er i danske kroner og inklusive moms, såfremt ydelsen er momspligtig.

Terapeuten er berettiget til vederlag pr. faktisk afholdt gruppemøde. Terapeuten er ikke berettiget til vederlag for gruppemøder som ikke de facto afholdes, herunder planlagte eller budgetterede møder, som ikke afholdes.

*Eksempel:*

* *Der skal afholdes 1 møde pr. måned, perioden er 12 måneder, derfor 12 møder i alt.*
* *Hvert møde er prissat til kr. 5.000 inkl. moms.*
* *Samarbejdet ophører efter 6 måneder, og der er afholdt 6 møder.*
* *Terapeuten er berettiget til 6 x kr. 5.000, svarende til i alt kr. 30.000 inkl. moms.*

**Budgetter mv.**

Forløbet vil altid omfatte budgetter og/eller Bevillig som viser (1) antallet af grupper, (2) den samlede forløbsperiode, og (3) det samlede budget for hele perioden.

Såfremt samarbejdet afsluttes tidligere end den budgetterede periodes udløb, er Terapeuten ikke berettiget til vederlag for de planlagte ydelser, som ikke blev afholdt.

**Faktura**

Terapeuten sender faktura for aftalt betaling. Korrekt udstedt faktura er et ”Pligtigt Dokument”.

Enhver faktura skal opfylde følgende krav for at være korrekt udstedt:

* Fakturaen skal angive dato for hvert møde, som er indeholdt i faktureret.
* Fakturaen skal angive styk prisen for hvert møde, som er indeholdt i fakturaen.
* Fakturaen skal angive en betalingsfrist på mindst 10 hverdage, medmindre kortere betalingsfrist er aftalt skriftligt mellem parterne.
* Fakturaen skal være dateret og angive Terapeutens CVR-nummer.
* Fakturaen skal indeholde oplysninger til brug for indbetaling til et almindeligt anerkendt dansk pengeinstitut. Der kan ikke kræves betaling i kontante midler.
* Evt. øvrige krav

Såfremt Lokalafdelingen stiller krav herom, skal faktura fremsendes i PDF format.

**Betaling**

*Beskriv her hvordan betalingen falder.*

*Eksempel:*

* *Betaling efter hver mødegang / Betaling hver måned / Betaling hver 3. måned / andet*
* *Betaling deles op i rater, hvor halvdelen af beløbet betales løbende og sidste halvdel betales ved afslutning af forløbet.*

**”Pligtigt Dokument”**

Materiale som i denne samarbejdsaftale er angivet som ”Pligtigt Dokument” skal være leveret til Lokalafdelingen før der kan udbetales vederlag for det arbejde, som det pågældende materiale vedrører. Såfremt Terapeuten ikke har leveret et ”Pligtigt Dokument” til Lokalafdelingen, er Lokalafdelingen berettiget til at tilbageholde det forholdsmæssigt tilsvarende vederlag indtil det tidspunkt, hvor det vederlaget tilsvarende ”Pligtigt Dokument” er modtaget hos Lokalafdelingen.

Såfremt et ”Pligtigt Dokument” ikke er modtaget hos Lokalafdelingen senest 3 måneder efter skriftligt påkrav herom er kommet frem til Terapeuten, bortfalder krav på vederlag for den ydelse hvortil det manglende ”Pligtigt Dokument” er knyttet.

**Sygdom og manglende tilslutning**

I tilfælde af kortvarig sygdom hos Terapeuten, afholdes det aftalte antal mødegange over en forlænget periode, efter aftale med Lokalafdelingen – forudsat at dette er muligt inden for rammer af Bevillingen.

I tilfælde af sygdom hos Terapeuten, således at gruppen må aflyses helt, udbetales honorar proportionalt med det antal mødegange, som faktisk er afholdt.

I tilfælde af, at gruppen må aflyses undervejs i forløbet pga. manglende tilslutning honoreres Terapeuten proportionalt med det faktisk antal afholdte mødegange. Lokalafdelingen afgør ensidigt hvorvidt en gruppe skal aflyses grundet manglende tilslutning.

I tilfælde af at samarbejde afbrydes af øvrige årsager, som ikke grunder i Terapeutens misligholdelse af samarbejdsaftalen, udbetales honorar proportionalt med det aftalte arbejde som faktisk er udført.

**Modregning og tilbageholdsret**

Terapeuten kan ikke foretage modregning over for Lokalafdelingen, såfremt Lokalafdelingen bestrider den fordring, som Terapeuten kræver modregnet (modfordringen).

Terapeuten er ikke berettiget til at udøve tilbageholdsret (retention) over for Lokalafdelingen.

## OPSIGELSE

Hver part kan ensidigt opsige denne samarbejdsaftale skriftligt med 2 måneders varsel til udgangen af en kalendermåned.

I tilfælde af opsigelse er Terapeuten berettiget til honorar proportionalt med det antal mødegange, som faktisk er afholdt.

Parterne aftaler i fællesskab mødeplan/aktivitetsplan for opsigelsesperioden. Hvis parterne ikke kan blive enige, da gælder og binder i første række den mødeplan/aktivitetsplan som er aftalt mellem parterne forud for opsigelsen. Findes der ikke en forudgående mødeplan/aktivitetsplan som dækker opsigelsesperioden, skal aktivitetsniveauet i opsigelsesperioden svare til det gennemsnitlige aktivitetsniveau for samarbejdet forud for opsigelsen.

**Misligholdelse**

Ved væsentlig misligholdelse af denne samarbejdsaftale kan Lokalafdelingen opsige samarbejdsaftalen og ethvert andet samarbejdsforhold mellem parterne med øjebliklig virkning.

Terapeutens overtrædelse af fælles nordiske fagetiske principper for etik i psykologfaget udgør væsentlig misligholdelse - [Etik i psykologifaget - Dansk Psykolog Forening (dp.dk)](https://www.dp.dk/fag-og-politik/fag/etik-i-psykologifaget/).

Såfremt Terapeuten pålægges sanktion af en offentlig tilsynsmyndighed eller dansk domstol, og sanktionen egnet til at skabe tvivl om Terapeutens egnethed eller ordentlige renomme, anses dette for væsentlig misligholdelse.

## ANSVAR OG AFTALEFORHOLD

**Bevilling - Lokalafdelingen**

Lokalafdelingen er som modtager i henhold til Bevillingen ansvarlig over for bevilligeren for overholdelse af Bevillingens vilkår.

**Terapeuten - Lokalafdelingen**

Terapeuten er ansvarlig over for Lokalafdelingen for den ydelse, som Terapeuten har påtaget sig at levere til Lokalafdelingen, eller til deltagerne efter opdrag fra Lokalafdelingen.

Terapeuten er selvstændig erhvervsdrivende, og er således ikke repræsentant for eller ansat hos Lokalafdelingen. Terapeuten skal opfylde de krav, som Lokalafdelingen rimeligvis stiller som opdragsgiver og med henblik på overholdelse af Bevillingen. Lokalafdelingens instruktionsbeføjelse er således generel, og Terapeuten er derfor en selvstændigt virkende tredjemand.

Terapeuten er blevet gjort bekendt med Bevillingen. Terapeuten erklærer ved sin underskrift af denne samarbejdsaftale, at Terapeutens ydelser er tilstrækkelige til at opfylde vilkårene i Bevillingen.

Såfremt Bevillingens vilkår overtrædes, og dette skyldes forhold som Terapeuten har ansvaret for, da har Terapeuten væsentligt misligholdt denne samarbejdsaftale, og Terapeuten er ansvarlig for ethvert følgeligt tab for Lokalafdelingen. Terapeuten er ansvarlig for ethvert tab, direkte såvel som indirekte, som Lokalafdelingen måtte lide på baggrund af Terapeutens ansvarspådragende handlinger eller undladelser.

**Deltagere i samtaleforløb**

Terapeuten er som udførende fagperson ansvarlig over for deltagerne i samtaleforløbet. Såfremt en deltager i samtaleforløbet retter krav imod Lokalafdelingen for fejl eller mangler der kan henføres til Terapeutens arbejde, skal Terapeuten holde Lokalafdelingen skadesfri.

## AFSLUTTENDE BESTEMMELSER

**Samarbejdsaftalens fuldstændighed**

Parterne bekræfter hver især ved deres nedenstående underskrift, at denne samarbejdsaftale, inklusive bilag udtrykkeligt angivet i samarbejdsaftalens tekst, udgør parternes samlede og udtømmende aftale omkring samarbejdet.

Ingen af parternes standardvilkår, handelsbetingelser, korrespondance, eller andet materiale som ikke er medtaget i denne samarbejdsaftale er gældende. Dette betyder blandt andet, at Terapeutens almindelige handelsbetingelser ikke er gældende mellem parterne.

**Ingen accept eller afkald**

Såfremt Terapeuten misligholder denne samarbejdsaftale, og Lokalafdelingen ikke gør misligholdelse gældende over for Terapeuten, skal dette ikke anses for accept eller tilladelse til i fremtiden at fortsætte den handling, som gav anledning til misligholdelsen.

Ligeledes skal Lokalafdelingens manglende påtale af misligholdelse ej heller anses for opgivelse af retten til at påtale misligholdelsen, medmindre den manglende påtale strækker sig over en så lang tid, at dette efter dansk rets almindelige regler vil udgøre retsfortabende passivitet.

**Lovvalg og værneting**

Parterne er enige om at denne samarbejdsaftale og ethvert afledt forhold mellem parterne er underlagt dansk ret med fravalg af dansk rets internationale privatretlige lovvalgsregler, og at værneting for enhver tvist skal følge de til enhver tid gældende almindelige regler i den danske retsplejelov.

**Bilag**

Bilag 1 Bevillingen

Bilag x xxx

Bilag x xxx

# PARTERNES UNDERSKRIFTER

For Lokalafdelingen For Terapeuten

[*indsæt by*], den [*indsæt dag, måned, år*] [*indsæt by*], den [*indsæt dag, måned, år*]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[indsæt navn]*, Bedre Psykiatri XXX [*indsæt navn på Terapeuten*]